CELEX: 32011R0516
Language: fi
Date: 2011-05-25 00:00:00
Title: Komission täytäntöönpanoasetus (EU) N:o 516/2011, annettu 25 päivänä toukokuuta 2011 , asetuksen (EY) N:o 600/2005 muuttamisesta siltä osin kuin on kyse Bacillus licheniformis DSM 5749 ja Bacillus subtilis DSM 5750 -valmisteen käyttämisestä muurahaishappoa sisältävissä rehuissa  ETA:n kannalta merkityksellinen teksti

26.5.2011   
            
            
               FI
            
            
               Euroopan unionin virallinen lehti
            
            
               L 138/43
            
         KOMISSION TÄYTÄNTÖÖNPANOASETUS (EU) N:o 516/2011,
   annettu 25 päivänä toukokuuta 2011,
   asetuksen (EY) N:o 600/2005 muuttamisesta siltä osin kuin on kyse Bacillus licheniformis DSM 5749 ja Bacillus subtilis DSM 5750 -valmisteen käyttämisestä muurahaishappoa sisältävissä rehuissa
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään mahdollisuudesta muuttaa lisäaineen hyväksyntää hyväksynnän haltijan hakemuksen sekä Euroopan elintarviketurvallisuusviranomaisen, jäljempänä ’elintarviketurvallisuusviranomainen’, lausunnon perusteella.
            
         
               (2)
            
            
               Mikro-organismien ryhmään kuuluva Bacillus licheniformis DSM 5749 ja Bacillus subtilis DSM 5750 -valmiste hyväksyttiin neuvoston direktiivin 70/524/ETY (2) mukaisesti käytettäväksi ilman määräaikaa rehun lisäaineena emakoiden ruokinnassa komission asetuksella (EY) N:o 1453/2004 (3), lihakalkkunoiden ja enintään kolmen kuukauden ikäisten vasikoiden ruokinnassa komission asetuksella (EY) N:o 600/2005 (4) sekä lihasikojen ja porsaiden ruokinnassa komission asetuksella (EY) N:o 2148/2004 (5).
            
         
               (3)
            
            
               Komissio vastaanotti hakemuksen, jossa pyydettiin hyväksynnän edellytysten muuttamista Bacillus licheniformis DSM 5749 ja Bacillus subtilis DSM 5750 -valmisteen osalta sen käytön sallimiseksi muurahaishappoa sisältävissä lihakalkkunoiden rehuissa. Hakemuksen mukana toimitettiin tarvittavat hakemusta tukevat tiedot. Komissio toimitti hakemuksen edelleen elintarviketurvallisuusviranomaiselle.
            
         
               (4)
            
            
               Elintarviketurvallisuusviranomainen totesi 7 päivänä joulukuuta 2010 antamassaan lausunnossa (6), että liitteessä mainitun Bacillus licheniformis DSM 5749 ja Bacillus subtilis DSM 5750 -valmisteen yhteensopivuus muurahaishapon kanssa lihakalkkunoiden ruokinnassa on vahvistettu.
            
         
               (5)
            
            
               Asetuksen (EY) N:o 1831/2003 5 artiklassa säädetyt edellytykset täyttyvät.
            
         
               (6)
            
            
               Tämän vuoksi on tarpeen muuttaa asetusta (EY) N:o 600/2005.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 600/2005 liite III tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä toukokuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 268, 18.10.2003, s. 29.
   
      (2)  EYVL L 270, 14.12.1970, s. 1.
   
      (3)  EUVL L 269, 17.8.2004, s. 3.
   
      (4)  EUVL L 99, 19.4.2005, s. 5.
   
      (5)  EUVL L 370, 17.12.2004, s. 24.
   
      (6)  EFSA Journal 2011;9(1):1953.
   
      LIITE
      Korvataan asetuksen (EY) N:o 600/2005 liitteessä III oleva Bacillus licheniformis DSM 5749 ja Bacillus subtilis DSM 5750 -lisäainetta koskeva merkintä E 1700 seuraavasti:
      
         
                     EY-numero
                  
                  
                     Lisäaine
                  
                  
                     Kemiallinen kaava, kuvaus
                  
                  
                     Eläinlaji tai -ryhmä
                  
                  
                     Enimmäisikä
                  
                  
                     Vähimmäispitoisuus
                  
                  
                     Enimmäispitoisuus
                  
                  
                     Muut määräykset
                  
                  
                     Hyväksynnän voimassaolo päättyy
                  
               
                     PMY/kg täysrehua
                  
               
                     
                        Mikro-organismit
                     
                  
               
                     ”E 1700
                  
                  
                     
                        Bacillus licheniformis
                     
                     DSM 5749
                     
                        Bacillus subtilis
                     
                     DSM 5750
                     (1/1-suhteessa)
                  
                  
                     
                        Bacillus licheniformis DSM 5749:n ja Bacillus subtilis DSM 5750:n seos, joka sisältää vähintään 3,2 × 109 PMY/g lisäainetta (1,6 × 109 kumpaakin bakteeria)
                  
                  
                     Lihakalkkunat
                  
                  
                     —
                  
                  
                     1,28 × 109
                     
                  
                  
                     1,28 × 109
                     
                  
                  
                     Lisäaineen ja esiseoksen käyttöohjeissa on mainittava varastointilämpötila ja -aika sekä stabiilisuus rehua rakeistettaessa.
                     Voidaan käyttää rehuseoksissa, jotka sisältävät jotain seuraavista kokkidiostaateista: diklatsuriili, halofuginoni, monensiininatrium, robenidiini, maduramisiiniammonium, lasalosidinatrium ja säilöntäaineena käytettävä muurahaishappo.
                  
                  
                     Ilman määräaikaa
                  
               
                     Vasikat
                  
                  
                     3 kuukautta
                  
                  
                     1,28 × 109
                     
                  
                  
                     1,28 × 109
                     
                  
                  
                     Lisäaineen ja esiseoksen käyttöohjeissa on mainittava varastointilämpötila ja -aika sekä stabiilisuus rehua rakeistettaessa.
                  
                  
                     Ilman määräaikaa”